section_heading: Nastavak dominacije i ostvarivanje rekorda (2007. – 2010.)
paragraph_text: Na Roland Garrosu 2009. godine, Federer je imao najveću priliku za osvajanje tog, za njega, "neosvojivog" turnira. Naime, prva tri kola prošao je s lakoćom, ali je u četvrtom kolu protiv Tommyja Haasa morao spašavati zaostatak od 2:0 u setovima. Podigao je razinu igre i u sljedeća tri seta prepustio je Haasu samo šest gemova.<ref>Federer preokrenuo 0-2 protiv Haasa Pobjedama nad Monfilsom i Del Potrom Federer se plasirao u četvrto uzastopno finale Roland Garrosa.<ref>Federer protiv Soderlinga u finalu Roland Garrosa U finalu se susreo s Robinom Söderlingom i nakon pobjede od 6:1, 7:6(1), 6:4 osvojio, po prvi puta u karijeri, naslov pobjednika Roland Garrosa.<ref>Federer napokon osvojio Roland Garros Tom pobjedom Federer se izjednačio sa Samprasom s osvojenih 14 Grand Slam naslova, s Ivanom Lendlom po broju Grand Slam finala (19) te je postao šesti igrač u povijesti koji je u svojoj karijeri osvojio sva četiri Grand Slam turnira.<ref> Zbog umora, Federer je otkazao nastup u Helleu, uobičajenom turniru pred Wimbledon. Nakon što je Nadal otkazao nastup na Wimbledonu,<ref> Federer je postao glavni kandidat za osvajanje turnira.<ref> Lako se obračunao sa svim suparnicima do finala, gdje ga je čekao Roddick. Nakon 4 sata i 17 minuta igre i rezultata 5:7, 7:6(6), 7:6(5), 3:6, 16:14, osvaja svoj šesti naslov u posljednjih sedam godina.<ref> To finale bilo je najgledanije finale Wimbledona, nakon onog iz 2001. S tom pobjedom Federer je postao četvrti igrač koji je u istoj sezoni osvojio Wimbledon i Roland Garros, te prvi igrač s 15 osvojenih Grand Slam naslova, prethodno prestigavši Samprasa.